Синаялъул бащдаб чІинкІиллъиялда тІад А321-ялъул катастрофа — ккола, 2015 соналъул щамат къо 31 октябралъ Синаялъул бащдаб чІинкІиллъиялъул централияб бутӀаялда ккараб дунялалъул авиациялъул тарихалда жаниб бищун чӀахӀиял катастрофабазул цояблъун ккараб авиациялъул катастрофа. Россиялъул «Когалымавиа» (Metrojet марка) авиакомпаниялъул авиалайнер Airbus A321 букӀана туризмаялъул Brisco операторалъ ижараялъе босун иргадулал гурел рорженал гьабизе биччан Шарам аш-Шайх — Санкт-Петербург мухъалда. Ракьалдаса батӀалъун 23 минут араб заманаялда экипажалъулгун бухьен къотӀана ва жибго лайнер радараздаса тӀагӀана. Египеталъул хӀукуматалъул хъирщиялъул къокъабазда самолёталъул хутӀарал кускул ратана  шагьаралда аскӀоб.

Киналниги борталда рукӀарал 224 чи (гьездаса 17 лъимер ва 7 экипажалъулав) хвана.

Гьеб ккола Египеталъул тарихалда ва Airbus A320 самолётазул тарихалда жаниб ккараб бищун кӀудияб авиациялъул катастрофа. Гьединго авиакатастрофаялда бищун гӀемер Россиялъул ватӀанчагӀи хвараб катастрофа.

«Исламияб Пачалихъ» абулеб хӀинкъикьеялъул къокъаялъ Египеталда бортараб Россиялъул самолёталъул жавабчилъи тӀаде босана. Кинго Египеталъул тадчагӀаз А321 бортиялъе сабаблъун чӀезабулеб буго техникиял гъалатӀал. БатӀи-батӀиял информалатаз бицана Египеталъул хӀинкъибукӀунгутӀиялъул хъулухъазул рагӀабаздасан, самолёт бортиялъулъ кинабгӀаги хӀинкъикьеялъул акт гьечӀоян.

Самолёт

Экипаж ва рекӀарал 

Самолёт бачунеб букӀана россиялъул экипажалъ, кӀиго пилотасдасан ва щуго бортпроволникасдасан гӀуцӀараб:
 Гьавадул гамил командир — Немов Валерий Юрьевич. Гьес гьабун букӀана  сагӀаталъул роржен, гьелдаса 3860 сагӀат Airbus A321 самолётазда.
 КІиабилев пилот — Трухачёв Сергей Станиславович
 КӀудияв бортпроводник — Марцевич Валентина Петровна
 Бортпроводникал:
 Беломестнов Андрей Витальевич
 Олару Ирина Дмитриевна
 Свиридов Станислав Васильевич
 Филимонов Алексей Андреевич

Росавиациялъул баяназда рекъон, борталда рукӀун руго 192 чӀахӀиял пассажирал ва 25 гІисинал лъимал.

Катастрофа 

30 октябралъ EI-ETJ борталъ гьабун кӀиго рейс 7K-9266/9265 Шарам аш-Шайх — Самара — Шарам аш-Шайх маршруталда. Шарам аш-Шайхалда гӀодоб рещтӀин гьабун букӀана 15:30 UTC. Шарам аш-Шайхалъул аэропорталда самолёталъе гьабуна техникаялъулаб хъулухъ, ва 31 октябралъул радал гьеб бачине хӀадурана цӀияб экипажалъ, хадусеб 7K-9268 рейс гьабилалда цебе.

03:49 UTC (05:49 бакӀалъул заманалда рекъон) 9268-еб рейс гьаваялде бахъана аэропорталдаса, ва ГІакъаба ралъдал мацІ ккун рагӀалдасан боржунаго гьелъ борхалъи босулеб букӀана. Flightradar24 сайталъул баяназда рекъон, 04:13 минут араб мехалда  хехлъигун  9268-еб рейс бахана 30875 футалде (9411 м), ва гьеб мехалъ гьелъулгун бухьен тӀагӀана. 04:13:19 UTC заманалда рекъон EI-ETJ борт тӀагӀана радио­лока­то­разул экраназдаса; гьеб мехалъ гьелъул борхалъи букӀана 27925 фут (8512 м), нухлул хехлъи —   ГӀага-шагарго 04:15 UTC (06:15 бакӀалъул заман, 07:15 MSK рекъон) «Аэробус» бортана мугӀрузул мухъалде Синаялъул централияб бутӀаялданая.

Расследование

Реакция 
Россиялъул Президент Владимир Путиница гъваридаб зигара бана хваразул гӀагарлъиялда. Премьер-министр Дмитрий Медведевасда тӀад къана, Египеталда бортараб «Когалымавиа»-лъул самолёт бортиялда хурхун пачалихъияб комиссия гӀуцӀизе. Россиялда 1 ноябрь лъазабуна чІегІербаялъул къолъун.

Гьединго зигара бан бачӀана Египеталъул, Эрменистаналъул, Белоруссиялъул, Украиналъул, Азарбижаналъул, Турциялъул, Франсиялъул, АЦШ-ялъул, Эстониялъул ва цоги пачалихъазул церехъабаз.

Авиакомпаниязул реакция 
Emirates Airline, Air France ва Lufthansa авиакомпанияз чӀезе тана Синаялъул бащдаб чӀинкӀиллъиялда тӀасан рукӀарал рорженал, россиялъул лайнер бортиялъе сабабал чӀезаризегӀан.

ХӀужаби

Ссылкаби 
 Информация по рейсу 7К-9268 Шарм-Эль-Шейх — Санкт-Петербург 31 октября 2015  — Metrojet
 
 
 7K9268 flight history — FlightRadar24
  Crisis — Airbus
  Accident survenu dans la péninsule du Sinaï (Egypte) à l’Airbus A321-231, immatriculé EI-ETJ, Vol 7K-9268, samedi 31 octobre 2015  — Бюро по расследованию и анализу безопасности гражданской авиации
  Accident in the Sinai Peninsula (Egypt) to the Airbus A321-231, registered EI-ETJ, flight 7K-9268, on Saturday 31 October 2015   — Бюро по расследованию и анализу безопасности гражданской авиации

Авиациялъул лъугьа-бахъинал 2015 соналъ
Египеталда аиациялъул лъугьа-бахъинал
Синай